stanford-oval/wikipedia huggingface dataset:
חטיבת הנגב
היסטוריה > מלחמת ששת הימים

לפני מלחמת ששת הימים, שפרצה ב-1967, התמנה מח"ט חדש, אל"ם יקותיאל אדם.
החטיבה נכללה באוגדה בפיקודו של האלוף אריק שרון ופוצלה לשני צוותי קרב. הצוות הראשון, שכלל את מפקדת החטיבה, יחידותיה האורגניות, גדוד חי"ר 76, ושני גדודים מפיקוד הנח"ל (גדוד בית הספר למ"כים של הנח"ל (גדוד 906) וגדוד האחזויות 907), בפיקוד המח"ט, כבש את מתחם ההגנה העיקרי של הצבא המצרי באום-כתף כחלק מהקרב האוגדתי המשולב. חט' 99 הגיעה אל המתחם המצרי במסע רגלי מבריק ומדויק דרך הדיונות שמצפון למתחם. לאחר הרעשה ארטילרית כבדה של חיל התותחנים הישראלי, הסתערו שלושת הגדודים וחדרו לתוך תעלות הקשר של המתחם המצרי. תוך לחימה נחושה הצליחו לכבוש את התעלות ואת המתחם בקרב מורכב שנמשך כל הלילה. בכך נפתחה הדרך לשריון לנוע אל תוך המתחם והובקע המעוז העיקרי במערך המצרי בסיני.
שישה מלוחמי החטיבה המורחבת זכו לצל"ש הרמטכ"ל על גבורתם.
הצוות החטיבתי השני, בפקוד אל"ם אורי ביידץ, אשר כלל את גדודי החי"ר 112, ו-132, וכוח טנקים, כבש את מוצבי ה"סבחה", הטריד וריתק את מתחם קוסיימה הגדול, וב-7 ביוני כבש אותו, לאחר שרוב הכוח המצרי נמלט.
בתום הכיבוש, נעה החטיבה צפונה לפעולות סריקה והשתלטות על שטחים באזור אל עריש. בפעולה זו נפלו בין השאר שני לוחמים מפלוגת הסיור החטיבתית שזכו לצלש"ים על גבורתם בניסיון לחילוץ הנפגעים. כמו כן, קיבל סרן דניאל ורדון את צל"ש הרמטכ"ל ואת עיטור הגבורה, ורב"ט יוסף חכמון קיבל את צל"ש אלוף הפיקוד.
היסטוריה > מלחמת ההתשה

לאחר מלחמת ששת הימים התארגנה החטיבה מחדש. החל מספטמבר 69 עסקה בפעילות מבצעית בדרום סיני בכפיפות לחטמ"ר מרחב שלמה 72, אך יחידותיה פעלו גם בהגנת הקווים ברמת הגולן, ובמלחמת ההתשה בתעלת סואץ ובעמק בית שאן.
אחת ההצלחות הייתה בתעסוקה בגזרת חטמ"ר צמח במרדף של יחידה מגדוד 76 בפיקוד המג"ד, סא"ל שמואל רוביצ'ק, אחר קבוצת מחבלים גדולה מארגון ג'יבריל שחדרה ב-1970 לרמת הגולן. המרדף הסתיים באזור נוקייב ובלחימה נהרגו 2 מחבלים ו-8 נישבו.
היסטוריה > מלחמת יום הכיפורים

כחודש לפני מלחמת יום הכיפורים, ב־1973, החזיקו יחידות מהחטיבה את קו המוצבים הצפוני של תעלת סואץ. עם פרוץ המלחמה גויסה החטיבה והוצבה להגנת אילת בפיקודו של אל"ם אורי ביידץ. כוחות החטיבה התארגנו להגנת מרחב אילת. לאחר שהובהר כי הירדנים אינם פותחים בחזית נוספת, נשלחו חלק מיחידותיה למרחב שלמה בפיקודו של אל"ם טיבי שפירא, ששימש גם כמפקד חטיבה 72. יחידותיה עסקו במרדפים אחר יחידות קומנדו מצרי שהונחתו ממסוקים באזורי עיון מוסה, אבו זניימה ואבו רודס. במרדפים אלו הרגו אנשי החטיבה עשרות אנשי קומנדו מצרים ושבו מאות. יחידות אחרות של החטיבה כמו הסיירת החטיבתית הצטרפו לחטיבות שלחמו בחזית סיני. גדוד מהחטיבה בפיקודו של המח"ט אל"ם בידץ חצה את התעלה והתארגנו להגנה בצידה המערבי של התעלה בגבולה של הארמייה השלישית הנצורה ובמרחב ג'בל ג'ניפה. לאחר תום המלחמה המשיכה החטיבה לשרת בפיקוד מרחב שלמה החדש שהוקם במהלך המלחמה.
היסטוריה > לאחר מלחמת יום הכיפורים

בשלהי 1974 הפכה החטיבה לחטיבה "מזוחלמת".
בתאריך 10.10.74 - שונה מספרה ל-688, כמו כן שונו מספרי הגדודים.
הוקמה חטיבה חדשה, חטמ"ר 655, לגזרת שארם א-שייח' בפיקודו של אל"ם אפרים חירם (פיחוטקה). בעקבות זאת פוצלה חטיבת הנגב זמנית ואחד הגדודים הועבר לחטיבה החדשה.
החטיבה אוחדה שוב, בפיקוד אל"ם שמואל (מולה) שחם, שהחליף את אל"ם צורי שגיא.
מפקדת החטיבה מוקמה בא-טור כחטיבת חי"ר של פיקוד מרש"ל (מרחב שלמה).
ב-25.11.79, בעקבות הסכם ההפרדה הראשון בסיני, הועברה מפקדת החטיבה לדהב והימ"ח לאופירה.
הפיקוד על החטיבה הועבר לאל"ם משה כפרי.
ב-30.7.81, בעקבות הסכמי השלום עם מצרים והנסיגה מסיני, מוקמה החטיבה בשדה תימן, ליד באר-שבע, וסופחה לאוגדה 143. בשלב זה הוסבה החטיבה לחטיבת חיר"מ (חי"ר מעולה). במסגרת זו בוצע ריענון כח אדם, קליטת ציוד חדש ואימונים מוגברים בפיקודם של אל"ם דוד פיטל, ואחר כך, אל"ם זאב דרורי.
היסטוריה > מלחמת לבנון

בעיצומו של תהליך ההצערה וההצטיידות, גויסה החטיבה ל"מבצע שלום הגליל" (של"ג). יחידות החטיבה פעלו בפיקודו של אל"ם יובל דביר ("פרד") בעיקר בגזרה המזרחית בלבנון.
היסטוריה > שנות ה-80, ה-90 וה-2000

ב־10.1.86, שונה שוב מספר החטיבה.
בתקופה זו פקדו על החטיבה אל"ם דובי גזית, אל"ם אהוד (אודי) שמחוני ואל"ם יאיר נוה. החטיבה המשיכה ברענון הכוחות (שיבוצים מגולני, גבעתי ונח"ל), וקלטה את הצנחן סא"ל יורם פרסר, כסמח"ט, שפיקד על ההתארגנות המנוגמשת. יחידותיה עסקו באימונים ובתרגילים גדודיים וחטיבתיים. כמו כן ביצעו תעסוקות מבצעיות בכל הארץ, מהחרמון ועד הערבה.
החל מדצמבר 87, בתקופת האינתיפאדה הראשונה, היה חלק גדול בפעילות ברצועת עזה וביהודה ושומרון.
"חטיבת הנגב" הפכה באופן רשמי לחטיבה מנוגמשת מלאה, והמשיכה בביצוע תעסוקות מבצעיות ואימונים. בשנה זו איבדה שני לוחמים מפלוגת הנ.ט בהיתקלות עם המחבלים בגבול ירדן בגזרת כפר רופין.
לאחר שאל"ם מירון קרן התמנה כמח"ט, שובצה החטיבה למשימות ברצועת עזה. בפרוץ מלחמת המפרץ העמדה בכוננות לפעילות מבצעית. באותה שנה איבדה החטיבה, לוחם ממחס"ר אחד הגדודים שנהרג בהיתקלות עם מחבלים במוצב מצפה שלגים בחרמון.
החטיבה המשיכה בפעילות מבצעית ובאימונים בפיקודם של המחט"ים יואש רובין, ואחר כך רן שחור. בסוף התקופה התמנה מח"ט מילואים ראשון, אל"ם מאיר ברוקנטל, שפיקד על החטיבה במשך 5 שנים.
בשנת 2000, חברה החטיבה לאוגדת שריון בדרום, למשימות חדשות.
היסטוריה > מבצע חומת מגן

בסוף מרץ 2002, במסגרת "מבצע חומת מגן", גויסו יחידות החטיבה במטרה לפגוע בתשתית ארגוני הטרור הפלסטיני. החטיבה בפיקודו של אל"ם אבי לוי, לחמה בדרום הר חברון. חיילי החטיבה איתרו כמויות גדולות של אמל"ח, ביצעו מעצרים של מבוקשים ולחמו נגד מחבלים פלסטינים. אחד הגדודים הוצב לפעילות בגזרת "נצרים" ואף חיסל 6 מחבלים בשלוש היתקלויות[דרוש מקור].
היסטוריה > מלחמת לבנון השנייה

במלחמת לבנון השנייה ביולי 2006 גויסו חלק מהגדודים כדי לסייע לכלל המערך הלוחם של צה"ל. מיד לאחר סיום הלחימה וכחלק מהפקת הלקחים, החלה החטיבה בסדרה של אימונים במסגרות גדודיות ומספר תרגילי חטיבה גדולים ומקיפים.
היסטוריה > מבצע עופרת יצוקה

מיד לאחר שאל"ם יונתן ברנסקי התמנה למפקד החטיבה, כשהיא מוכנה ליום פקודה, התקבלו החלטות בדרג המדיני ליציאה ל"מבצע עופרת יצוקה" ברצועת עזה. החטיבה על כל מרכיביה, גויסה בצו חרום מיוחד. כוחות החטיבה פעלו עם ולצד הכוחות הסדירים במהלך המבצע.
גדוד 9208 של החטיבה ביצע כניסה רגלית לשטח הרצועה וביתר אותה לשני חלקים. הגדוד פעל בחרוף נפש ועל כך קיבל את "פרס הנשיא" בספטמבר 2009.
היסטוריה > מבצע עמוד ענן

במבצע עמוד ענן בנובמבר 2012 גויסה החטיבה בצו 8 בפיקודו של אל"ם בני בן ארי, והתארגנה, לראשונה תחת אש, למשימתה במסגרת התמרון הקרקעי שבסופו של דבר לא יצא אל הפועל.
היסטוריה > מבצע צוק איתן

במהלך התקופה בה פיקד על החטיבה אל"ם בני בן ארי, ביולי 2014 בסמוך ליציאת צה"ל למבצע צוק איתן, גויסו ארבעת גדודי החטיבה ונפרסו להגנה על גבול הרצועה תחת פיקודי החטיבות המרחביות הדרומית והצפונית של אוגדת עזה, ואף לקחו חלק בנטרול מנהרות התקפיות בגזרתם.
ב-2017 זכתה החטיבה בפרס הרמטכ"ל ליחידות מצטיינות בבית המילואים. בשנים שלאחר מבצע צוק איתן הורכבה חטיבת המילואים בעיקר מחיילים יוצאי חטיבת גבעתי מגדוד רותם, אך גם מיוצאי חטיבות חי"ר אחרות.
היסטוריה > מלחמת חרבות ברזל

במלחמת חרבות ברזל גויסה החטיבה וכוחות שלה נלחמו במרחב מסיבת הנובה, עם תחילת הכניסה הקרקעית לרצועת עזה, פעלה החטיבה במרחב בית חאנון. ושיתפה פעולה עם חטיבה 551 לכיבוש וטיהור העיר.
החטיבה הביאה להישגים רבים, השמידה תשתיות אויב והרגה פעילי חמאס רבים.
במהלך הקרבות נפלו 2 לוחמים.
ב-13 בנובמבר נפל רס"ר במילואים רז אבועלפיה, לוחם בגדוד 6863 שבחטיבת הנגב במהלך קרב סמוך לבית הספר של אונר״א בעיר. איתי אנגל שהתלווה ללוחמי היחידה פרסם בתוכנית עובדה סרט המתעד את יום הלחימה, במהלכו נמצאו בבית הספר נשקים ותחמושת.
ב-14 בנובמבר נפל סרן במילואים עמרי יוסף דוד, סגן מפקד פלוגה בגדוד 9217 שבחטיבת הנגב במהלך קרב במרכז העיר. במהלך אותו קרב נפצעו כ-4 לוחמים נוספים.
ב-15 בנובמבר נפצעו כ-2 חיילים מגדוד 9217 ביניהם רס״ן יצחק שוורץ מפקד פלוגה ג׳ במהלך קרב במרכז העיר.
ב-16 בנובמבר נפצעו כ-13 חיילים מגדוד 6863 בהיתקלות בבית בסמוך לקסבה של בית חאנון.
ב-18 בדצמבר פורסם כי החטיבה סיימה את תפקידה בלחימה בבית חאנון. זאת לאחר שהחטיבה השתלטה על תשתיות חמאס ובהם פירי מנהרות ואמצעי לחימה. עם סיום המשימות, השליטה בגזרה הועברה לאוגדת עזה.
מהחודשים ינואר עד אפריל ביצעו גדודי החטיבה תעסוקה מבצעית באיו״ש.
ב-18 במאי פורסם כי כוחות מהחטיבה גויסו מחדש והצטרפו לתמרון ברפיח תחת אוגדה 162.
יחידות חטיבת הנגב > פלחי"ק 'הנגב' 523

ייעוד הפלוגה הוא לספק מערכות תקשוב ותקשורת מתקדמות למפקדות ולכוחות הלוחמים בחטיבה ויחידותיה, כדי להבטיח תיאום אפקטיבי ושוטף בשדה הקרב.
הפלוגה אחראית על כינון המרחב הדיגיטלי המבצעי, הפעלת מערכות לחימה חדשניות וקטלניות המאפשרות את הניצחון בשדה הקרב.
הפלוגה בנויה מלוחמים יוצאי גבעתי ומחיילי תקשוב אשר יחד מרכיבים פלוגה מקצועית בזרועות רחבות אשר יודעות להגיע לכל קצה שנדרש.
יחידות חטיבת הנגב > גדוד 6863 (סיירת הנגב)

הגדוד מורכב בעיקר מחיילים יוצאי גדס״ר גבעתי, ומתפקד כגדס״ר: יש בו פלס״ר, פלחה״ן, פלנ״ט (עורב), פלת״צ ופלוגת מסייעת. פלוגת המסייעת כוללת שתי מחלקות ניוד ומחלקת מרגמות אחת. מפקד הגדוד הנוכחי הוא סא״ל ליאור ליברמן.
יחידות חטיבת הנגב > גדוד 9217

הגדוד מורכב בעיקר מחיילים יוצאי גדוד רותם. מפקד הגדוד הנוכחי הוא סא"ל יהודה צוקרמן.
יחידות חטיבת הנגב > גדוד 9208

הגדוד מורכב בעיקר מחיילים יוצאי גדוד רותם. מפקד הגדוד הנוכחי הוא סא"ל ישראל בן-פזי.
הגדוד מורכב מ-5 פלוגות: 3 פלוגות רובאיות: א',ב',ג'.
פלוגה מסייעת ופלס"ם
יחידות חטיבת הנגב > גדוד 8114

הגדוד מורכב בעיקר מחיילים יוצאי גדוד רותם. מפקד הגדוד הנוכחי הוא סא"ל ניר סויסה.
אנדרטת חטיבת הנגב

בין השנים 1963 ו-1968, הוקמה על ידי הפסל דני קרוון, על גבעה ממזרח לבאר שבע, אנדרטת חטיבת הנגב. אנדרטת זיכרון לחללי חטיבת הנגב של הפלמ"ח במלחמת העצמאות.
מפקדי החטיבה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| נחום שריג |  | מפקד החטיבה במלחמת העצמאות |
| יצחק רבין | 1949 | לימים ראש המטה הכללי, שר הביטחון, וראש ממשלת ישראל |
| דוד אלעזר | 1955 - 1956 | מפקד החטיבה במלחמת סיני, לימים ראש המטה הכללי |
אהרון דורון: 
| אברהם טמיר | 1962 |  |
אורי בר-רצון: 
| יקותיאל אדם | 1966 - 1968 | מפקד החטיבה במלחמת ששת הימים |
טוביה שפירא: 
| אורי בידץ |  | מפקד החטיבה במלחמת יום הכיפורים |
צורי שגיא: 
שמואל שחם: 
משה כפרי: 
דוד פיטל: 
זאב דרורי: 
| יובל דביר |  | מפקד החטיבה במלחמת לבנון הראשונה |
דב גזית: 
אהוד שמחוני: 
| יאיר נוה | 1987 - 1989 |  |
מירון קרן: 
יואש רובין: 
רן שחור: 
מאיר ברוקנטל: 
| אבי לוי |  | מפקד החטיבה במבצע חומת מגן |
| ארז כץ | 2003 - 2005 |  |
אדם זוסמן: 
| יונתן ברנסקי | 2008 - 2011 | מפקד החטיבה במבצע עופרת יצוקה |
| בני בן ארי | 2011 - 2016 | לימים קצין מילואים ראשי |
| איתמר בן חיים | 2016 - 2018 | לימים מפקד יחידת רפאים |
| אייל שוימר | 2018 - 2020 | לימים מפקד חטיבת עציון |
| אסף חממי | 2020 - 2022 | לימים מפקד חטיבת קטיף, נהרג במלחמת חרבות ברזל במתקפת הפתע על ישראל |
| עברי אלבז | מאי 2022 - אוגוסט 2024 | סגן מפקד אוגדת יהודה ושומרון, מפקד החטיבה במלחמת חרבות ברזל |
| יוסי אליאס | אוגוסט 2024- | לשעבר רע"ן חי"ר במא"ש, מג"ד רותם ומפקד בא"ח גבעתי. |
לקריאה נוספת

אריה יצחקי, חטיבת הנגב - מפלמ"ח ועד היום, הוצאת "עמותת ותיקי חטיבת הנגב", רמת השרון, 2005
משה גבעתי, בדרך המדבר והאש - תולדות גדוד 9, תל אביב: הוצאת 'מערכות' ומשרד הביטחון – ההוצאה לאור, תש"נד - 1994
מרדכי נאור, ועדת הנגב – הוועדה שהוקמה להצלת ישובי הנגב במלחמת העצמאות, עם הפנים אל הנגב א', הוצאת אריאל 151-150, נובמבר 2001, עמ' 128-121
הערות שוליים

↑  משה ברכמן, באתר הפלמ"ח
↑  במקור "עלומים" (ישוב עברי בין באר שבע לרביבים שעלה לקרקע ב-7 בפברואר 1947 וניטש לאחר מלחמת העצמאות) בנגב ו"לנגב" (מיקום עלומים (חזלה) במפה), דבר, 14 בפברואר 1947
↑  מושגים, באתר www.palmach.org.il
↑  יואש רובין (1983), מתוך אתר גדוד הסיור של חטיבת גולני.
↑  מילואימניקים חסרי מנוח, אתר זרוע היבשה, דצמבר 2007
↑  עמית קורח ואיתמר שגב, הדרבי, ביטאון ביבשה, גיליון 11, ספטמבר 2009.
↑  ערוץ 7, אלו היחידות המצטיינות לשנת 2017, באתר ערוץ 7, 24 בדצמבר 2017
↑  טל לב רם, ‏אין פחד: יהיה המחיר אשר יהיה - דיווח מטלטל עם הלוחמים בתוך הרצועה, באתר מעריב אונליין, 4 בנובמבר 2023
↑   "אחד המאמצים להחזיר את העוטף ל-100% גן עדן", באתר צה"ל, 7 בנובמבר 2023
↑  "הספקת לחגוג 27 כמו כל המוזיקאים הגדולים": הובא למנוחות רס"ר (במיל') רז אבולעפיה, שנפל ברצועת עזה
↑  גילית קוזבה איתי אנגל, ‏בחזרה לעזה עם המפקד, למנהרות שבהן איבד חברים ליחידה, באתר ‏מאקו‏, 23 בנובמבר 2023
↑  שקד שדה, ‏סרן במיל' עמרי יוסף דוד נפל בקרב בצפון הרצועה: "אהב מוזיקה יותר מהכול", באתר מעריב אונליין, 15 בנובמבר 2023
↑  רבקי גולדפינגר, בגופם ציוו את החיים, באתר ערוץ 7, 8 בפברואר 2024
↑   אמיר תיבון, הקיר התמוטט, הלוחמים צנחו: קרב החילוץ של המילואימניקים בבית חאנון, באתר הארץ, 22 בדצמבר 2023
↑  יואב זיתון, מהלחימה בעזה אל גזרת רמאללה: "החזרנו את האמון של הדרג הבכיר במילואים", באתר ynet, 30 בינואר 2024
↑  יואב זייתון, x.com, X
↑  חטיבה 12 פועלת ברפיח, באתר ערוץ 7
↑   רשימת המפקדים החדשים בצה"ל, באתר צה"ל, 18 במרץ 2024
| --- | --- |
בקרת זהויות :  NLI: 987007297176305171  VIAF: 240152349   WorldCat (עם VIAF): 240152349 
ילדי דורות ליד משוריין "פרפר". הילדים פונו מקיבוצם במשוריינים אלה לפני ההתקפה המצרית הצפויה ב-1948
משלטי חוליקאת, גבעה 138.5, כיום אתר הנצחה, 9/06
אנדרטת חטיבה 99 במלחמת ששת הימים

אנדרטת חטיבת הנגב
נערי החוף (סרט, 1992)

| --- | --- |
כרזת הסרט
כרזת הסרט
 בימוי:  צורי מימון
 הופק בידי:  צורי מימון
 תסריט:  צורי מימון
 עריכה:  תמר ירון
 שחקנים ראשיים:  אקי אבני רון עומר אורי ורדי גל ירדני
 מוזיקה:  דני גרנות, אביב גפן
 צילום:  אריאל רבינוף, יואב דגן
 מדינה:  ישראל ישראל
 הקרנת בכורה:  13 במרץ 1992
 משך הקרנה:  85 דקות
 שפת הסרט:  עברית
 תקציב:  250,000 דולר
 דף הסרט ב־IMDb
נערי החוף הוא סרט נעורים ישראלי משנת 1992 בכתיבתו, הפקתו, ובימויו של צורי מימון, עם אקי אבני, רון עומר, אורי ורדי וגל ירדני בתפקידים הראשיים.
העלילה היא על ארבעה נערים בוגרי תיכון, המבלים על חוף הים בחופש הגדול האחרון שלהם לפני הגיוס.
בסרט משחק ושר אביב גפן בתפקידו השני בכלל והראשון כבוגר. הוא חיבר ושר את שיר הנושא של הסרט עם להקת התעויוט. אקי אבני משתתף בסרט בתפקידו הראשון בקולנוע.
הסרט צולם בחוף ובמושב בית ינאי, אחת הסצנות מתרחשת ב"מזח כפר ויתקין" הנמצא בחוף הזה.
זה הסרט הישראלי הראשון שצולם במצלמת וידאו. הסרט לא הצליח מסחרית והורד מהאקרנים כעבור שבועיים.
תקציר העלילה

ניר (אקי אבני), רובי (אורי ורדי) וערן (גל ירדני) הם נערים לפני גיוס המבלים את החופש הגדול לפני הגיוס לצה"ל, בחוף הים. הם עוסקים בגלישת גלים, משתובבים בחוף ומתחילים עם נערות. לניר יש חברה קבועה, לימור (לי פישמן). הם מתייחדים על החוף. רובי וערן עוקבים אחריהם ומפריעים להם.
את החוף מנהל "הזקן" (יוסף לידד) המבוגר ובעל ניסיון החיים. הוא בעל קיוסק במקום ואחראי על כיסאות הנוח, שמשיות וציוד הגלישה.
לקבוצה מגיע דני (רון עומר), נער ביישן ומאופק. הוא הגיע לישראל לאחר שגר בגרמניה שבע שנים. הוריו התגרשו והוא חזר לישראל עם אמו.
דני בעל התנהגות אירופאית, לא רגיל להתנהגות הנערים הישראלים. בתחילה הם צוחקים עליו. הם משכנעים אותו לגלוש והוא כמעט טובע. הם מזמינים אותו לרחצה לילית בים בעירום, גונבים את בגדיו והוא נאלץ להגיע לקיוסק בחוף עירום כביום היוולדו לצחוקם של הנערים. הוא נעלב אבל הם מבינים שחצו את הקו, מגיעים לביתו ומבקשים סליחה.
דני מכיר את שרון (שלומית כהן) ומתחיל אתה. שניהם ביישנים עד שמעיזים לחוות נשיקה הדדית. אביה של שרון מבחין בזה ואוסר עליה להתראות עם דני.
לקיוסק מגיע נער עם גיטרה שה"הזקן" מכנה "סינדרלה" (אביב גפן) ושר את שירו של פרדי מרקורי "love of my life".
ערן מתגייס ראשון וכעבור זמן קצר נהרג בפיגוע בלבנון. הנערים ובמיוחד ניר, מתאבלים על מותו אבל מתאוששים. דני מוצא אהבה חדשה בדמותה של מיכל (טל שוחט), וניר מתגייס לאחר שזמן רב תכנן איך להשתמט מהשירות הצבאי.
צוות השחקנים

| שם השחקן/ית | שם הדמות | הערות |
| --- | --- | --- |
| אקי אבני | ניר |  |
| רון עומר | דני |  |
| אביב גפן |  | זמר |
| אורי ורדי | רובי |  |
| גל ירדני | ערן |  |
| שלומית כהן | שרון |  |
| לי פישמן | לימור |  |
| טל שוחט | מיכל |  |
| יוסף לידד | "זקן" | בעל קיוסק בחוף |
פרס גראמי לפסקול הטוב ביותר למדיה חזותית

| --- | --- |

לוגו פרס גראמי
 מדינה:  ארצות הברית 
 הגוף המעניק:  האקדמיה הלאומית לאמנויות ומדעי ההקלטה 
 תקופת הפרס:  1959–הווה (כ־66 שנים) 
 אתר רשמי
 
פרס גראמי לפסקול הטוב ביותר למדיה חזותית (באנגלית: Grammy Award for Best Score Soundtrack for Visual Media) הוא פרס גראמי שניתן למלחין/נה או למלחינים עבור פסקול מקורי שיצרו לסרט קולנוע, לתוכנית טלוויזיה, לסדרת טלוויזיה, למשחק וידאו או למדיה חזותית אחרת.
הפרס ניתן החל מטקס פרסי גראמי ה-2 ב-1959, בתחילה בשם "פרס גראמי לאלבום הפסקול הטוב ביותר – פסקול רקע מסרט או מהטלוויזיה" (Grammy Award for Best Sound Track Album – Background Score from a Motion Picture or Television). הזוכה הראשון היה דיוק אלינגטון, שהלחין את המוזיקה לסרט "אנטומיה של רצח" (1959). עד 2001 ניתן הפרס למלחין בלבד; מ-2001 ועד 2006 הוא ניתן גם למהנדסים ולמפיק; וב-2007 חזר להיות פרס שמוענק למלחין בלבד. ג'ון ויליאמס, שזכה ב-11 פרסים והיה מועמד 32 פעמים, מחזיק בשיא המועמדויות והזכיות.
זכיות ומועמדויות > שנות החמישים והשישים של המאה ה-20

| שנה | זוכים/זוכות | יצירה | מועמדים ומועמדות |
| --- | --- | --- | --- |
| 1959 | אלינגטון, דיוק !דיוק אלינגטון | "אנטומיה של רצח" |  "M Squad" – סטנלי וילסון (אנ')  "פיטר גאן" (אנ') – הנרי מנסיני  "סיפורה של נזירה" – פרנץ וקסמן  "Pete Kelly's Blues" – דיק קת'קרט (אנ') |
| 1961 | גולד, ארנסט !ארנסט גולד (אנ') | "אקסודוס" |  "Mr. Lucky" – הנרי מנסיני  "הבלתי משוחדים" (אנ') – נלסון רידל (אנ')  "הדירה" – אדולף דויטש  "בן חור" – מיקלוש רוז'ה (אנ') |
| 1962 | מנסיני, הנרי !הנרי מנסיני | "ארוחת בוקר בטיפאני" |  "Checkmate" – ג'ון ויליאמס  "לה דולצ'ה ויטה" – נינו רוטה  "תותחי נברון" – דימיטרי טיומקין  "אינטרמצו בפריז" – דיוק אלינגטון |
1963: לא ניתן פרס
| 1964 | אדיסון, ג'ון !ג'ון אדיסון (אנ') | "טום ג'ונס" |  "קלאופטרה" – אלכס נורת'  "לורנס איש ערב" – מוריס ז'אר  "Mondo Cane" – ריץ אורטולני (אנ') |
| 1965 | שרמן, ריצ'רד מ. !ריצ'רד מ. שרמן (אנ') רוברט ב. שרמן (אנ') | "מרי פופינס" |  "גולדפינגר" – ג'ון בארי  "A Hard Day's Night" – ג'ון לנון, פול מקרטני  "הפנתר הוורוד" – הנרי מנסיני  "Robin and the 7 Hoods" – סמי כאהן (אנ'), ג'ימי ואן יוזן (אנ') |
| 1966 | מנדל, ג'וני !ג'וני מנדל (אנ') | "אהבה למבוגרים בלבד" |  "שם קוד מ.ל.א.ך" (אנ') – לאלו שיפרין, מורטון סטיבנס (אנ'), וולטר שארף (אנ'), ג'רי גולדסמית'  "זורבה היווני" – מיקיס תאודוראקיס  "Help!‎" – ג'ון לנון, פול מקרטני, ג'ורג' האריסון, קן ת'ורן (אנ')  "מטריות שרבורג" – מישל לגראן, ז'אק דמי |
| 1967 | ז'אר, מוריס !מוריס ז'אר | "דוקטור ז'יוואגו" |  "אלפי" – סאני רולינס  "ערבסק" (אנ') – הנרי מנסיני  "לחופש נולדה" – ג'ון בארי  "מי מפחד מווירג'יניה וולף?" – אלכס נורת' |
| 1968 | שיפרין, לאלו !לאלו שיפרין | "משימה בלתי אפשרית" |  "קזינו רויאל" – ברט בכרך  "דוקטור דוליטל" (אנ') – לסלי בריקוס (אנ')  "כחום הלילה" – קווינסי ג'ונס  "לאדוני באהבה" – רון גריינר, דון בלאק (אנ'), מארק לונדון |
| 1969 | גראסין, דייב !דייב גראסין (אנ') פול סיימון | "הבוגר" |  "בוני וקלייד" – צ'ארלס סטראוס (אנ')  "השועל" (אנ') – לאלו שיפרין  "הזוג המוזר" – ניל הפטי (אנ')  '"עמק הבובות" – אנדרה פרווין |
זכיות ומועמדויות > שנות התשעים של המאה ה-20

| שנה | זוכים/זוכות | יצירה | מועמדים ומועמדות |
| --- | --- | --- | --- |
| 1990 | גראסין, דייב !דייב גראסין | "נערי בייקר המופלאים" |  "באטמן" – דני אלפמן  "שדה החלומות" – ג'יימס הורנר  "אינדיאנה ג'ונס ומסע הצלב האחרון" – ג'ון ויליאמס  "Passion" (מתוך "הפיתוי האחרון של ישו") – פיטר גבריאל |
| 1991 | הורנר, ג'יימס !ג'יימס הורנר | "גלורי" (אנ') |  "טווין פיקס" – אנג'לו באדלמנטי (אנ')  "דיק טרייסי" (אנ') – דני אלפמן  "הנהג של מיס דייזי" – הנס צימר  "בת הים הקטנה" – אלן מנקן |
| 1992 | בארי, ג'ון !ג'ון בארי | "רוקד עם זאבים" |  "אבלון" – רנדי ניומן  "התעוררות" – רנדי ניומן  "המספריים של אדוארד" – דני אלפמן  "הוואנה" (אנ') – דייב גראסין  "רובין הוד: נסיך הגנבים" – מייקל קיימן (אנ') |
| 1993 | מנקן, אלן !אלן מנקן | "היפה והחיה" |  "חשיפה לצפון" – דייוויד שוורץ (אנ')  "הוק" – ג'ון ויליאמס  "ממבו קינג" (אנ') – ארטורו סנדובל  "לחץ (סרט" (אנ') – אריק קלפטון |
| 1994 | מנקן, אלן !אלן מנקן | "אלאדין" |  "עידן התמימות" – אלמר ברנשטיין (אנ')  "הפירמה" – דייב גראסין  "פארק היורה" – ג'ון ויליאמס  "נהר זורם ביניהם" (אנ') – מרק איישם (אנ') |
| 1995 | ויליאמס, ג'ון !ג'ון ויליאמס | "רשימת שינדלר" |  "מלך האריות" – הנס צימר  "בודהה קטן" (אנ') – רייוצ'י סקמוטו  "חומות של תקווה" – תומאס ניומן  "זאב" – אניו מוריקונה |
| 1996 | צימר, הנס !הנס צימר | "כוננות מיידית" |  "באטמן לנצח" – אליוט גולדנטל  "התרופה" (אנ') – דייב גראסין  "אד ווד" – הווארד שור  "Joe Cool's Blues" – וינטון מרסליס |
| 1997 | ארנולד, דייוויד !דייוויד ארנולד | "היום השלישי" |  "תפוס את שורטי" – ג'ון לורי (אנ')  "עת להרוג" – אליוט גולדנטל  "מציאות אחרת" (אנ') – תומאס ניומן  "L'Uomo delle stelle" – אניו מוריקונה |
| 1998 | יארד, גבריאל !גבריאל יארד | "הפצוע האנגלי" |  "פארק היורה: העולם האבוד" – ג'ון ויליאמס  "גברים בשחור" – דני אלפמן  "סלינה" (אנ') – דייב גראסין  "שבע שנים בטיבט" – ג'ון ויליאמס |
| 1999 | ויליאמס, ג'ון !ג'ון ויליאמס | "להציל את טוראי ריאן" |  "אמיסטאד" – ג'ון ויליאמס  "בולוורת'" (אנ') – אניו מוריקונה  "עיר של מלאכים" (אנ') – גבריאל יארד  "שעת שיא" – לאלו שיפרין |
זכיות ומועמדויות > העשור הראשון של המאה ה-21

| שנה | זוכים/זוכות | יצירה | מועמדים ומועמדות |
| --- | --- | --- | --- |
| 2000 | ניומן, רנדי !רנדי ניומן | "באג לייף" |  "שייקספיר מאוהב" – סטיבן וורבק (אנ')  "מלחמת הכוכבים: אימת הפנטום" – ג'ון ויליאמס  "הכינור האדום" (אנ') – ג'ון קוריליאנו  "החיים יפים" – ניקולה פיובאני (אנ') |
| 2001 | ניומן, תומאס !תומאס ניומן | "אמריקן ביוטי" |  "תקנות בית השיכר" – רייצ'ל פורטמן  "גלדיאטור" – ליסה ג'רארד והנס צימר  "מגנוליה" – ג'ון בריאון  "צעצוע של סיפור 2" – רנדי ניומן |
| 2002 | דון, טאן !טאן דון | "נמר, דרקון" |  "אינטליגנציה מלאכותית" – ג'ון ויליאמס  "שוקולד" – רייצ'ל פורטמן  "גברים עם כבוד" (אנ') – מרק איישם  "כוכב הקופים" – דני אלפמן  "טראפיק" – קליפ מרטינז (אנ') |
| 2003 | שור, הווארד !הווארד שור (מלחין) ג'ון קורלנדר (מהנדס, מיקס) | "שר הטבעות: אחוות הטבעת" |  "נפלאות התבונה" – ג'יימס הורנר  "הארי פוטר ואבן החכמים" – ג'ון ויליאמס  "מפלצות בע"מ" – רנדי ניומן  "ספיידרמן" – דני אלפמן |
| 2004 | שור, הווארד !הווארד שור (מלחין) ג'ון קורלנדר (מהנדס) פיטר קובין (מהנדס, מיקס) | "שר הטבעות: שני הצריחים" |  "תפוס אותי אם תוכל" – ג'ון ויליאמס  "הארי פוטר וחדר הסודות" – ג'ון ויליאמס  "השעות" – פיליפ גלאס  "סיביסקיט" – רנדי ניומן |
| 2005 | שור, הווארד !הווארד שור (מלחין) ג'ון קורלנדר (מהנדס) פיטר קובין (מהנדס, מיקס) | "שר הטבעות: שיבת המלך" |  "מלאכים באמריקה" – תומאס ניומן  "סיפורי דגים" – דני אלפמן  "שמש נצחית בראש צלול" – ג'ון בריאון  "הארי פוטר והאסיר מאזקבאן" – ג'ון ויליאמס |
| 2006 | ארמסטרונג, קרייג !קרייג ארמסטרונג | "ריי" |  "הטייס" – הווארד שור  "משפחת סופר-על" – מייקל ג'אקינו  "מיליון דולר בייבי" – קלינט איסטווד  "מלחמת הכוכבים: נקמת הסית'" – ג'ון ויליאמס |
| 2007 | ויליאמס, ג'ון !ג'ון ויליאמס | "זכרונותיה של גיישה" |  "סיפורי נרניה: האריה, המכשפה וארון הבגדים" – הארי גרגסון ויליאמס  "צופן דה וינצ'י" – הנס צימר  "מינכן" – ג'ון ויליאמס  " תיבה של איש מת" – הנס צימר |
| 2008 | ג'אקינו, מייקל !מייקל ג'אקינו | "רטטוי" |  "בבל" – גוסטבו סנטאולז'ה (אנ')  "לגעת ביהלום" – ג'יימס ניוטון הווארד  "השתולים" – הווארד שור  "תזיזו ת'רגליים" – ג'ון פאוול (אנ')  "המבוך של פאן" – חאווייר נאווארטה (אנ') |
| 2009 | צימר, הנס !הנס צימר ג'יימס ניוטון הווארד | "האביר האפל" |  "אינדיאנה ג'ונס וממלכת גולגולת הבדולח" – ג'ון ויליאמס  "איירון מן" – רמין ג'וואדי  "זה ייגמר בדם" – ג'וני גרינווד  "וול-E" – תומאס ניומן |